9. ΝΟΜΟΘΕΤ. ΔΙΑΤΑΓΜΑ υπ’ αριθ. 1374 της 15/27 Δεκ. 1949 Περί κυρώσεως του υπ’ αριθ. 1098 Ν.Δ/τος «περί τρόπου διανομής των εκ συμβολαίων συνομολογήσεως δανείων εκ των κεφαλαίων ανασυγκροτήσεως (Σχεδίου Μάρσαλ) συμβολαιογραφικών δικαιωμάτων». Άρθρον πρώτον.-(Κυρούται το Ν.Δ. 1098/1949, ανωτ. αρ. 8). Άρθρον δεύτερον.-1.Η αληθής έννοια του εν τω κυρουμένω Ν.Δ/τι όρου «έργων κοινής ωφελείας» είναι ότι ως τοιαύτα έργα νοούνται ουχί μόνον τα υπό οργανισμών κοινής ωφελείας εκτελούμενα αλλά και τα παρ’ οιουδήποτε φυσικού ή νομικού προσώπου, εφ’ όσον τα έργα ταύτα συμβάλλουν οπωσδήποτε εις την οικονομικήν ανασυγκρότησιν του τόπου. 2.Εν περιπτώσει αμφισβητήσεως περί της υπαγωγής ή μη έργου τινός εις την κατά την προηγουμένη παράγραφον έννοιαν της «κοινής ωφελείας» αποφαίνεται ανεκκλήτως τη αιτήσει του συντάσσοντος συμβολαιογράφου ή τινος των ενδιαφερομένων συμβολαιογραφικών συλλόγων ο Υπουργός Συντονισμού. 